Houses - Astrodienst Guest user u1362880623
14-Feb-2016, 22:22 UT/GMT Polisievrou se oorskot dalk gevind | Maroela Media
Polisievrou se oorskot dalk gevind
ŉ Polisievrou wat in 2004 vermis geraak het en wie se vriend lewenslank tronk toe gestuur is weens haar moord, se oorskot is moontlik gevind.
EWN berig dat daar Dinsdagoggend beendere gevind is in die tuin van William Nkuna se huis in Temba naby Hammanskraal, noord van Pretoria. Nkuna is in November 2005 lewenslank tronkstraf opgelê vir die moord op sy vriendin konst. Francis Rasuge. Sy het in Augustus 2004 vermis geraak en daar is aangeneem sy is dood, hoewel haar oorskot nooit gekry is nie. Sy is die laaste keer lewend gesien toe Nkuna haar by ’n haarsalon in Temba opgelaai het. Die polisie hoop nou dat die beendere wat Dinsdag by Nkuna se vorige huis gevind is, die van Rasuge is. Die gebied rondom die huis is vroeër vandag afgesper terwyl forensiese kenners die beendere opgegrawe het. Volgens berigte is amper ŉ hele geraamte onder twee lae beton gevind. Die mense wat nou in die huis woon wou glo aanbouings doen en het hulle op die beendere afgekom terwyl daar fondasies gegrou is.
Reservaatbestuurder stroop glo renosters, pleeg selfmoord